భాగ్యనగరిలో జోయాలుక్కాస్‌ బడా షోరూమ్‌
- ఈ నెల 30న ఘనంగా ప్రారంభానికి సన్నాహాలు
నవతెలంగాణ, వాణిజ్య విభాగం: విస్తరణ పథంలో దూసుకుపోతున్న ప్రముఖ రిటైల్‌ జ్యువెల్లరీ సంస్థ జోయాలుక్కాస్‌ హైదరాబాద్‌లోని పంజాగుట్టలో అతిపెద్ద ఆభరణాల షోరూమ్‌ను తెరవనుంది. ఈ నెల 30న జరగనున్న కార్యక్రమంలో సంస్థ ఛైర్మన్‌, ఎండీ జోరు ఆలుక్కాస్‌ ఈ అతిపెద్ద షోరూమ్‌ను ప్రారంభించనున్నట్లుగా సంస్థ ఒక ప్రకటనలో తెలిపింది. ఈ షోరూమ్‌ కేవలం విస్తీర్ణంలోనే పెద్దదిగా కాకుండా.. వజ్రాలు, పోల్కీ జ్యువెల్లరీ, రిటైల్‌ జెయింట్‌ కలెక్షన్లలో ఎక్కువ కలెక్షన్లతో పెద్దదిగా నిలువనుందని సంస్థ తెలిపింది. గతంలో నగరంలో షోరూమ్‌ ప్రారంభించినపుడు స్థానికుల నుంచి అపూర్వ ఆదరణ లభించిందని సంస్థ సీఎండీ జోరు ఆలుక్కాస్‌ ఈ సందర్భంగా తెలిపారు. వినియోగదారుల ఆదరణ, విశ్వసనీయతకు నిలుపుకొంటూనే సంస్థను విస్తరించడంలో భాగంగానే ఈ అతిపెద్ద షోరూమ్‌ను పంజాగుట్టలో ప్రారంభిస్తున్నట్లుగా ఆయన ఈ సందర్భంగా వివరించారు. ప్రారంభోత్సవాన్ని పురస్కరించుకొని వినియోగదారులు ఖరీదైన రెండు మెర్సిడెజ్‌ బెంజ్‌ కార్లను గెలుచుకొనే అద్బుత అవకాశాన్ని కూడా అందుబాటులోకి తేనున్నట్లు సంస్థ తెలిపింది.
మీ స్నేహితులకు రికమెండ్ చెయ్యండి